Γουλιέλμος Β΄ του Νεβέρ

Ο Γουλιέλμος Β΄, κόμης του Νεβέρ, (Γαλλική γλώσσα : Guillaume II, πριν το 1089 - 21 Αυγούστου 1148) από τον Οίκο του Νεβέρ ήταν Σταυροφόρος κατά τη Σταυροφορία του 1101 (μετά την Α΄ και πριν τη Β΄). Έγινε κόμης του Νεβέρ & του Ωσέρ (1098 - 1148). Ήταν ο πρωτότοκος γιος του Ρενώ Β΄, κόμη του Νεβέρ & του Ωσέρ και της 2ης συζύγου του Αγνής του Μπωζενσύ.Constance Brittain Bourchard, Sword, Miter, and Cloister: Nobility and the Church in Burgundy, 980-1188, (Cornell University Press, 1987), 342 Η μεγαλύτερη, ετεροθαλής αδελφή του Ερμενγάρδη, παντρεύτηκε έναν από τον Οίκο του Κουρτεναί, ήταν κόρη του Ρενώ Β΄ από τον 1ο γάμο του με την Ίντα του Λυόν & του Φορέ (περιοχή). Ο Γουλιέλμος Β΄ είχε τουλάχιστον δύο μικρότερους αδελφούς: τον Ροβέρτο υποκόμη του Λινύ-λε-Σατώ, που ακολούθησε τον αδελφό του στη Σταυροφορία του 1101 και τον Ούγο, που αναφέρεται μόνο σε ένα καταστατικό του 1144.Constance Brittain Bourchard, Sword, Miter, and Cloister: Nobility and the Church in Burgundy, 980-1188, 346 Το έργο Οι απαρχές και η σύντομη ιστορία της κομητείας του Νεβέρ (Origine et Historia Brevi Nivernensium Comitum) αναφέρει ότι ο Ρενώ Β΄ ήταν συγκυβερνήτης με τον πατέρα του Γουλιέλμο Α΄ και προαπεβίωσε αυτού (5 Αυγούστου 1089).

Ο θάνατος του πατέρα του άφησε τον παππού του Γουλιέλμο Α΄ σαν μοναδικό κόμη του Νεβέρ, όταν αποβίωσε (20 Ιουνίου 1098) τον διαδέχθηκε ο εγγονός του Γουλιέλμος Β΄. Συμμετείχε στην Σταυροφορία του 1101 : ξεκίνησε το έτος αυτό με 15.000 άνδρες, αλλά ο στρατός του απέτυχε να καταλάβει το ισχυρά φρουρούμενο Ικόνιο και σχεδόν εξαλείφθηκε κατά την καταστροφική μάχη στην Ηράκλεια Κύβιστρα. Έφθασε στην Αντιόχεια με ευάριθμους μόνο άνδρες.Richard, Jean. The Crusades, C. 1071-c. 1291. Cambridge University Press. σ. 73 Έπεισε τον Λουδοβίκο ΣΤ΄ της Γαλλίας να σπάσει την ειρήνη με τον Ερρίκο Α΄ της Αγγλίας και να υποστηρίξει τον Γουλιέλμο Κλίτο (1115).Hollister, Charles Warren (2003). Henry I. Yale University Press. σ. 244 Λίγο μετά φυλακίστηκε από τον Θεοβάλδο των Μπλουά κόμη  της Καμπανίας. Συμμετείχε στη "Σύνοδο της Τρουά", που ξεκίνησε στις 14 Ιανουαρίου 1129 και είναι γνωστός για την υποστήριξή του στη Β΄ Σταυροφορία.Barber, Malcolm (1995). The New Knighthood: A History of the Order of the Temple. Cambridge University Press. σ. 14 Πιστευόταν ότι τάφηκε στο Σαρτρέζ, εκεί ο άγιος Βερνάρδος του Κλαιρβώ προσπάθησε να τον εγείρει, αλλά απέτυχε.Kleinberg, Aviad M. (1992). Prophets in Their Own Country: Living Saints and the Making of Sainthood in the Later Middle Ages. University of Chicago Press. σ. 160

Οικογένεια

Νυμφεύτηκε την Αδελαΐδα, αγνώστου καταγωγής και είχε τέκνα:

Γουλιέλμος Γ΄ π.1107-1161, κόμης του Νεβέρ & του Ωσέρ.
Ρενώ απεβ. 1148, κόμης του Τοννέρ. Απεβίωσε στη Β΄ Σταυροφορία.
Ροβέρτος, αναφέρεται μόνο σε ένα καταστατικό του 1134.
Άννα, παντρεύτηκε τον Γουλιέλμο Η΄ κόμη του Ωβέρν.

Πρόγονοι



Παραπομπές


Πηγές
Barber, Malcolm (1995). The New Knighthood: A History of the Order of the Temple. Cambridge University Press. 
Constance Brittain Bourchard, Sword, Miter, and Cloister: Nobility and the Church in Burgundy, 980-1188, (Cornell University Press, 1987)
Hollister, Charles Warren (2003). Henry I. Yale University Press. 
Kleinberg, Aviad M. (1992). Prophets in Their Own Country: Living Saints and the Making of Sainthood in the Later Middle Ages. University of Chicago Press. 
Richard, Jean. The Crusades, C. 1071-c. 1291. Cambridge University Press.

Κατηγορία:Οίκος του Νεβέρ